Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1968. évi I. törvény 12. §-ára tekintettel — jogszabálysértően járt
Paragraph Index: 428

1968. évi I. törvény 12. §-ára tekintettel — jogszabálysértően járt el, amikor a cselekmény elkövetésétől számított két év elteltével határozatot hozott az elővezetés elrendeléséről. A jogszabálysértő intézkedés ellenére a jogállamiság és jogbiztonság csak formai és nem tartalmi sérelmet szenvedett, mivel a kilátásba helyezett szankcióra nem került sor. Egy mélykúti lakos azért fordult az állampolgári jogok országgyűlési biztosához, mert közlekedési balesete ügyében az intézkedő rendőr által felvett helyszínrajz adataira tekintettel, közlekedési szabálysértés miatt — véleménye szerint alaptalanul — elmarasztalták. A bejelentés alapján az állampolgári jogok országgyűlési biztosának általános helyettese vizsgálatot indított. Ennek során beszerezte a szabálysértési iratokat. A panaszos Mélykút községben, háza bejárata elé érkezve az úttestről balra kanyarodott, amikor járművébe ütközött a mögötte haladó személygépkocsi. Mindkét jármű megrongálódott, személyi sérülés nem történt. A helyszínre hívott rendőr azt állapította meg, hogy a panaszos megszegte a kanyarodásra vonatkozó KRESZ szabályokat, mivel a kanyarodás előtt nem győződött meg arról, hogy járművének előzését másik jármű nem kezdte-e meg. A Kiskunhalasi Rendőrkapitányság mint I. fokú szabálysértési hatóság a közúti közlekedés szabályainak kisebb fokú megsértése miatt tárgyalás nélkül 5000 forint pénzbírságot szabott ki. A panaszos kifogással élt a határozat ellen, a szabálysértési hatóság a kifogás alapján tárgyalást tartott és szakértőt rendelt ki. A szakértő megállapította, hogy a baleset a panaszos által bemutatott körülmények között nem jöhetett volna létre. A panaszos kérése alapján a hatóság a Kecskeméti Igazságügyi Szakértői Intézetet rendelte ki. Az Intézet szakértője véleményében az előző szakértő vizsgálati eredményeit megerősítette. A II. fokú szabálysértési hatóság helybenhagyta az I. fokú határozatot, amely jogerőre emelkedett. Miután a panaszos a kirótt bírságot és a költségeket nem fizette meg, és a letiltás eredményre nem vezetett, a szabálysértési hatóság a Mélykúti Polgármesteri Hivatal Adóügyi Csoportjához fordult a behajtás érdekében. A behajtás sikertelen volt, ezért a szabálysértési hatóság elrendelte a panaszos elővezetését az elzárás letöltése végett. A határozatot a városi ügyész jóváhagyta, de az elővezetést nem tudták végrehajtani. A szabálysértési hatóság a bizonyítási eljárás során a hatályos jogszabályok alapján járt el, és messzemenően figyelembe vette a panaszos indítványait, mindent elkövetett a tényállás tisztázása érdekében. Az állampolgári jogok országgyűlési biztosának általános helyettese megállapította ugyanakkor azt is, hogy jogszabálysértő volt a hatóság 1997. december 2-án

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes